Ńdɔ a ngálə́de ma Yósūa, fada ǹnén, yǎ á ngābə́ tə́lə̄ éngəlɛs Ǹtondôbə ósū, Sátan nyé a tə́lə̄ nyé á ḿbɔ̄ ńnōmo nâ a sɔ́man nyé. 2Éngəlɛs Ǹtondôbə nyé ai Sátan nâ: " Ǹtondôbə á bɔ̄ naa ó ku mvúg ǎ Sátan, owé, Ǹtondôbə á kpē wā mvúg, nyé yǎ á ngātɔ́b Yērúzalɛm. Ḿfág é mod nyɔ́lɔ̄, á sə́ ésigǎ yā bə́ hə́ dudu á ndóan a ? 3Yosué a ngábə́ á bəgə́ bīyé bí tɔ̄á mvid eyɔŋ a ngábə́ tə́lə̄ éngəlɛs Ǹtondôbə ósū. 4Ńdɔ̄ éngəlɛs a ngábódo ǹkɔ́bɔ, ǎ ngakɔ́bɔ ai ébá bə́ ngábə́ tə́lə̄ nyé ósū, nyé nâ: "Sɔdígán nyé bíyé bí nə́ mvid bí, mǐ bɔ́dī nyé ḿbɔ́d nyāngá." 5Ńdɔ̄ bə́ ngábɔ́dī nyé bīyé bí nyāngá, ai m̀fúbán ńtóm á ńlō. Éngəlɛs Ǹtondôbə a ngábə́ tə́lə̄ tə́tə̄lə́. 6Ǹdɔ̄ éngəlɛs Ǹtondôbə a ngákad Yosué nâ: